
YELQD TELDEGLULID NUM: 7 YULUL 2015 Pads: 49 ju 56 
O Volapiikaflens in vol lolik! 

Bii yels 200 tii del 18id yunula hiel Napoleon : lamporan Fransa- 
na < asufom peradi veiitikiin oka nilii vilag: Waterloo. 

Asa namadans modik bii e pos om, avilom konkeron dilis veitik 
Yuropa igo jii Rusan. As sek steifas omik soldats tio kilbalions e si- 
fans plu balion adeadons dub krigaduns, mckads, malads pestaaniikol 
fa soldats zimalekol, e faem demii distuk lanada e berav. Strips vidik 
miseraba e ditrata azugons da Yurop. 

Hiel Napoleon abinom krigavan talenik. Ye jinos, das potii komip 
nilii Waterloo amekom pokis riskiilik. Kikodo-li? 

Okanols reidon do kod mogik perada at ela Napoleon in gased: 
Vog Volapiika < yulula e gustula. Tiad yegeda teldilik at binon: 
"'Napoleon' abinom-li maladik timii lekomip nilii,Waterloo’?". 

Pos volakrig 2 ld acedobs, das somikos no plu mogon-la in Yurop. 
Ye nu jinos, das igo atimo namadans dabinons, kels kodons krigi e 
miserabi dub namadial, nendem u stup. 

Ba atos i labon faktori spelik: De kaot dins gudikum kanons 
davedon. 

Valikosi gudikiin oles ed olsikanes 


sedom 

MAN IN DITRET 

DIL TELID 

Kapit: 4 

Lafo afidunob kotulami buida, ven man et apubom folidnaedo. 

“O Eric! fredob, das donulogobs odi, do no ispetob, das nogna okomob 
isio.” 

“Beno! no perobsod timi veutik! Sagolod obe utosi, keli mutob sevon e 
pato utosi, keli mutob dunon, dat kanobos yufon oli!” 

“Yufon-li obi? Bo abunob supo vu tims, ye fumob, das okanob tuvedon 
sakadi at. Kikodo cedol-li, das neodob yufi?” 

“01 it ai donu elebegol atosi obe. Ven alogob oli balidnaedo, igo ireafol 
ini ledredal. Kluo! bejafobsos dinastadi!” 

“Vilol-li sagon me atos, das epubob is plu ka mo naeds nemodik?” 

“Si! jenofo pluna apubol is.” 

Man afronukom flomi. “O! atos nun gudik no binon. Te kanos sinifon, 
das ...” Vog omik amuatikon piano, du ajinom vedon tikodafulik. 

“Amaniotol sperimanti, kel afijenon pokiko. No zesudos ad planon patis 
valik, ye mutob sevon saidikosi asa stabi do utos, kelosi kanob-la dunon ad 
yufon oli. Bego! sagolos obe: kisi dinad at sinifon-li?” 

Man bluvolo alogetom lu ob. “No dalob saklanedon bosi. Esagolo ole ya 
so modikosi, ga sio adasperob.” 

“Asagol bosi do bunon mo e ge.” 

“Si, beno! kluliko akupol te timulis, du kels akomob un timadilad patik at. 
Kludo atos no saidon ad gevon ole dasevi lolofik desinoda at, kel binon din 
go klanik. Kludo seku kods klulik no kanob sagon ole seimosi do utos, kel 
jenon po finot votik bunas obik ...” 

Man anepubom nes sevadukon klani e yufibegi okiks. Mod, me kel man 
at ai donu agekomom - alna lukomolo tu pun golikum un tim - aneleton ad 
spikon kosomiko, ad planon stadadis nebalugik ud ad lofon yufi. Ye no 
akanob dunon modikosi do atos. Plao asteifob-la ad fidunon buidavobi. 

Kapit: 5 

Fino nog balna alelogob buidi, kel nu superiko pikotulon, ed ebo avilob 
geblinon stumis lu gadaludom, ven man at donu apubom. 

“Eko! is bind donu”, asagob. “Lio kanob-li yufon oli?” 

“Sevol-li obi?” man asakom stuniko. “Kiopo ufo ekolkomobs-li odi? E tefu 
kis vilol-li yufon obi?” 

“Panemob Eric asagob. “Binol visitan suvik is. Jinol bunon mo e ge vu 
tims, e dasperiko desirol yufi. Alo adasperol, ven balidnaedo apubol is. 



VII:51:2015 


De tikadop olik etos ye abinon naed latik. U, voiko, etos obinon naed 
latik. Ag! val at binon boso kofudukol.” 

“Leno suemob utosi, keli spikol”, man asagom, du alulogom obi 
mikonfidiko. “E fumob, das neforo akolkomobs odi biio. Kluo begob ole, das 
no jafikolos me dinads obik e das finikolos ad spikon do timasakad sonemik 
at.” 

“Ai donu pubolo in gad obik, no dalol flagon de ob, das no jafikobos me 
ol”, ageob. “Ye timulo! timulo!” 

Nu aprimob ad suemon dinadi at. “Ven balidnaedo alogob oli, ya pluna 
ispikol ko ob, e dasperiko avilol tuvedon sakadi dredabik at ola. Tu naeds 
et, nendoto ya isetuvol utosi, kel imiplopon, e viovemo abinos mifatik. Ye in 
ced olik, atos nu binon naed balid, e leno sevol utosi, keli osagol obe tu 
naeds okomol do sperimants klanik, kels miplopons vemiko. E veratiko nu 
sakol oli it, kirn ob binob e kikodo sagob ole vali at.” 

Man aluodukom logedi zunik al ob ed asagom: “Notodalo, no sevob, kisi 
sotob sagon. Spikol modo tu negidofiko. Begob ole, das sakusadolos obi! 
Mutob gevon obe fumi ...” 

Donu emoikom, e donu abinob soelik. If atos dido abinon bun balid 
mana, no ologob-la omi donu. Astebedob nog du sekuns anik, e bi nos 
ajenon, agolob lu gadaludom ad modunon stumis. Ajinob gideton. 
Luveratiko man at no opubom donu. 

Agolob ini dom ed akolkomob jieli Cecilia, ebo ven akomof se banacem. 

“Alielob spikon oli”, asagof ko vog boso kudik. “Abinon-li ek in gad 
obsik? Kim abinom-li man at?” 

“Glomolos osi!” ageob takedukolo. “Sakad nonik! Te man, keli no 
akanoy yufon. Nu amoom. No kudolos!” ■ 


Vods anik in yeged sokol pagebols (Lingl.; Deut.; I A LA - iif defon) 

beleseat siege; Belagerung; assedio. 

faktor aspect, Bestandteil, componente. 

fanabopagaledan jailer; Gefangniswarter; carcerero. 

kamalan a plain; Ebene; plana. 

kasem eczema; Ekzem. 

natimik intimate; vertraulich; intime. 

nenkonsienik unconscionable; gewissenlos; sin conscientia. 

sakuradikam discouragement; Entmutigung; discoragiamento. 

skab scab; Kratze; scabie. 

siien prudence; Besonnenheit; prudentia. 

tom torment; Qual. 

Wagram town in Austria; Stadt in Osterreich; citate in Austria. 

,NAPOLEON’ ABINOM-LI MALADIK TIMU LEKOMIP 
NILU ,WATERLOO’? 

Yeged at palauton Nedanapuko fa ,H. A. L.’ semik in De Nieuwe Courant un yel 
1923, e danadu Volapukagased pro Nedanapukans yela 1954 kanoy reidon oni 
Volapuko atimo! Saitotis de Fransanapuk atradutom ,Ralph Midgley’. 

Dil balid 



Ya jenavans e krigavans omiks ebejafoms sakadi: kis ebinon-li kods stedo- 
fik perada de .Napoleon’ nilu .Waterloo’? Das poks vemo fefiks pemekons 
po flan Fransanik, das def toda edabinon tu timuls veutik, dub kel mogods 
ajenadons gonu namads fedik, pedasevos stedalo i fa jenavans Fransanik. 
Ab on mafad kinik atos muton-li pakodidon ele .Napoleon’? Rouli kinik 
efolom-li in dramat mu gretik, kel peplosenon us su kamalan de .Waterloo’, 

e de fijen kela fat Yuropa aseki- 
don? .Napoleon’ alabom-li tu del et 
fuliko sueni okik, ud astadom-li in 
neben lanofik seku kods koapik? 

Do feitadin baldik at sanan Fran¬ 
sanik sevadik: Dokan: .Cabanes’, 
kel ajafom i me vestig jenavik, epu- 
bom penoti nitedik. 

As nudugot nunom spikoti, keli 
elabom bu yels teldeglul ko ,V. 
Sardou’ tefu .Napoleon’. Spikot et 
pestenografon tu del ot. 

„Ab .Napoleon’ ai abinom ma- 
ladik!” .Sardou’ avokadom. „Able- 
bukom oki namofiki te dub vilal 
stunukol okik.” 

Pos atos dramatilautan famik 
anunom pati, keli ilelilom bu tim 
anik de plin: .Napoleon’ (,Plon- 
Plon’: leson laxrega Vesfalana: .Joseph Bonaparte’) e kel ibinonov kod, das 
.Napoleon’ un del lekomipa nilu .Waterloo’ te tobiko afagom ad bleibon 
seadonin saed. 


Tano .Sardou’ afovom: Napoleon’ asufom, asa ols, sanans, nemols: 
tutobidami breina e yoinaflamati. Abinom bigik, ab nesauniko bigik. .Sarah 
Bernhardt’ labof potrati de om, kel pemekon tu timul deteva omik lu ,St.- 
Flelena’: sarvig binon brefik, kap emosadon tio vu jots, logod omik binon 
svolik; givom magadi eka, kel sufom foadamaladi. Ab jenofo pas su ,St.- 
Flelena’ edagetom maladi, seku kel edeadom: kanser. Klulos, das toms 
kelis fanabopagaledan omik: el .Fludson Lowe’ nenkonsienik eblinadom 
ome, ekeblunons no nemodiko ad badukumon stadi omik.” 



VII:53:2015 


„Espikoy suvo do malad, keli ,Bonaparte’ edagetom-la du beleseat de 
.Toulon’, e de kel, ma lesag jenavanas, neai esaunikom lolofiko. Atos binon- 
li veratik?” 

..Diseinol bo skabi. Ab malad et ebinon-li jenofiko skab? Diagnodi kinik ol, 
as sanan, elonulolov-li?” 

„Un tim buik elabob poti ad bejafon sakadi in jafudagased sanavik; cedu 
ob, dot no dabinon, das abinon kasem. .Corvisart’: man, kel anolom vo 
jafudi okik, isanomov omi unu brefup de skab, iba un tim et ya anoloy ad 
medinon gidofiko maladi,...” 

No ofovobs spikoti vu .Sardou’ e .Cabanes’. Finikon ad pats e niluds. 

Ma krigavans Fransanik atimik dins votik plu fagiks ekodonsov peradi 
lampora. So balan omas, General: .Bonnal’ akleilukom in penot krigavik 
okik do manov de .Landshut’ (pepubol un 1905), das de 1809 dasev ela 
.Napoleon’ no plu abinon so fumik a kleilik, asa un tim buikum. „Lefog 
pleidala ipladon oki vu om e dins. Adigidom nami okik plumafiko lopiki, du 
adigidom uti neflena lemu puliki. Polaced at, kel avedon ai vemikum, ed 
avedon bal kodas donikama omik, pakodon dub pleidal omik, ed i dub 
misev ai gretikumol omik faktoras sudofik... Benof so zesudik vu patofs 
talaktik e sudofiks ibrekon po om ...” 

Tu timul, do kel general: .Bonnal’ spikom, Lamiral: Duk ,Deeres’ (mini- 
steran marena du lamporan balid), kel adutom lu fiedans ela .Napoleon’ 
atemunom: 

„Lampor binom lienetik, mu lienetik, ed oparidukom mu vifiko nog obis 
valik! Tout cela finira par une epouvante catastrophe! [Atos valik ofinon as 
katastrof lejekik!]” 

Man ot asupadom seimna eli .Napoleon’ un busoar deteva lampora lu 
Belgan po medit natimik. Atuvom lampori in studacem omik, blotiki in 
kovenastul omik, jiniko islipikoli. ,Deeres’ astebedom seiliko a nemufiko, jus 
lampor ugalikom. 

Pos pasetikam minutas anik, .Napoleon’ aloadom supiko ed asagom 
laodiko: „Et puis cela ira comme cela pourra!*) [E bo atos ojenon asa 
okanon!]” Seifanotodot et, no abinon-li blot sakuradikama? 

Danadu nam koapik a talaktik neleigodovik okik .Napoleon’ isevom ad 
polon ju .Wagram’ fledi reigama verik. Ju timul et isufalom neki nai ok, 
ibinom man, kel it aleodukom vali, kel atikom ed adunom, kel agitodom neki 
ad revidon budis okik, ad votukon ma dinads budulis okik. 

Aflagom lobedi nenvatalik nestipik. „Tenez vous en strictement aux 
ordres que je vous donne [Fololsod kuratikuno budis, kelis ogivob oles],” 
apenom tu 1806 febul 14 cite stafa valemik, „executez punctuellement vos 
instructions: moi seul, je sai ce que je dois faire ... [ledunolsod kurataliko 
komitis olsik: te ob it sevob utosi, kelosi sotob dunon ...]” 

Vodis anik in yeged at pegebols kanoy tuvon su pad: 51. [ Pofovon ] 


) Memoires de Marmont due de Raguse, livre XXI 

JEIKOT PLINAS 

Ma yeged fa,/. C. L. B. P. in el De Nieuwe Courant 

Tim vemo lunik epasetikon, das in Frikop Nedanans no nog ada- 
binons, ni Linglanans, ni Portuganans ad kuliviikdn nagaris, ad 
vediikon onis stonimanis e harbatimanis. 

Kdsomot gudik nog adabinon ad fifidon krigafinabis e posodis 
boladik votik. 

Abinos iin tim et, das matabelans cifamii reg namadik oksik: 
Umbopo akrigoms ko benosek ta tribiit hotentotas, kels pacifoms fa 
plin: Wasja. 

Hotentots pivikodoms lolofiko, e num gretik, bevii kel reg abinom, 
pikrigafanon. 

Matabelans apreparoms zali gretik. Neflens pifanol pokvisinoms 
ad loet benosmekik, e reg pijonidiikom pro Umbopo. 

Atan adalogom plido lefanoti okik, iba Wasja abinom man pi- 
danuliidol, ed Umbopo asevom, das no nog irivom baldoti, iin kel ma 
plak okik menamit primon ad vedon tonik. 

„Beno!“ vikodan aliispikom lukofolo fanabi okik, „timiil olik 
ekomon, o Wasja! fredob ya ad daifon me ol.“ 

„0 UmbopoU Wasja agespikom netakediko, „bonob vilofo ole 
fidadi benosmekik, ab neklienob boso, das ob odiinob demii atos. 
Atos taon ta ced obik.“ 

„Pidob osi,“ Umbopo asagom donu, „das mutob viodon cedi cala- 
svista, ab sevol, atos binon vonaoloveikod, e zuo plimob oli do logot 
potitiikdl olik.“ 

„0 Umbopo!“ steifadan pro zib veiitikiin asagom, „bevii mans 
obik anans binoms, kels binoms nog vetikums ka ob. Jenofo! kanob 
konsalon ole, ad steifiilon seimna omis.“ 

„No oblinadob ole jemodi et, o Wasja! Reg fidom te regis votik, e 
no komuniikom oki ko soldats komunik.“ 

„0 UmbopoU osakrifobov dini mu vemiki, iif ovilolov klemon ad 
biiedon filadon obi. Biiosenob, das atos no opliton oli. Lofob ole 
kunis jonik mil, if sludol ad no fifidon obi.“ 

„Binol tu neflagialik, o Wasja! ad cedon, das digidobov plu kunis 
mil ka oli. Zuo nil hotentots pevikodons, odagetob onis i sio nen yuf 
olik.“ 

„Labob reineli skilik, o Umbopo! atani ogivob ole, i leliviikol obi.“ 
„Labob somanis tel o Wasja! ed odelo olabob kilis. Danob oli demii 
komand olik.“ 

„Labob modoti gretik golda in lan obik peklanedoli, o Umbopo! 
Binob balikan, kel sevom, kiopo binon. If leliviikol obi, ojonob ole 
topi, e tano obinol reg liegikiin liina.“ 

„Agodo enunoy obe, das modot gretik golda pituvon, to top mo 
steps mil noliidii kraal olik. Niludob, das at binon gold pemaniotol." 

„Sevob klani venena ad pasmivon leni sagitatipots, o Umbopo! If 
ek padrefon dub sagit so pevenenol, odeadon iinii niimad numatas 
teldeg. If leliviikol obi, okonob ole klani.“ 

„No plu neodob sagitis pevenenol, o Wasja! iba evikodob neflenis 
latik obik.“ 

„0 Umbopo! konsalob ole ad no fifidon obi. Sevob magiva-fomii- 
li. If sagob oni, mit obik vedon venenik, ed odeadol, if ufifidol obi. In 
demad lonik ola, konsalob ole, ad leliviikon obi.“ 

„Atos binon coged baldik, o Wasja! e no drediikol obi me on. 
Mens valik, kelis ejonidiikob pro fided obik, akonons obe konotili ot, 
e nog ai no binob deadik. Gilo! labob potiti saunik." 

„Sevol, o Umbopo! das mens, ven edeadons, kanons sedon lani 
oksik ini nim. If fifidol obi, osedob lani obik ini snek. Snek oklane- 
don oki in ludom olik, ed obeiton oli, ven slipol.“ 

„Ludom obik pavestigon alsoaro, o Wasja! e neai snek ebeiton 
obi. I medinamans obik noloms tavenenmedini siiperik.“ 

„Osedob lani obik ini glosen, o Umbopo! ed odeidob lafi vetera 
olik.“ 

„No demob tumatis vetera obik, o Wasja! nii labob i kunis olik.“ 

„Binol krigan gretik, o Umbopo! ed evikodol neflenis valik olik. 
Ab ga bal binon in vol, keli no kanol bemastikon." 

E kin binonov-li utan o WasjaU Umbopo asakom kofolo. 

„Jimatan olik, o Umbopo! Osedob lani obik ini jimatan olik, ed 
obetikol nog suvo obi.“ 

Reg avedom klilagedik sekii jek. 

„Okalob, das oramenof i isio moti okik. Sevol-li sekii kis liifat olik 
edeadom? Sekii tufen, o Umbopo! Malad aprimon in lils omik 

„Liijinos lii ob, o WasjaU Umbopo agespikom vifiko, „das kods 
dabinons, kels vediikons, das binos vipabik, ad leliviikon oli. Kanol 
mogolon.“ ■ 

Konotil at balido apubon in „Volapiikagasedpro Neddnapiikans“ 
yela: 1955, minis: 3 e 4. Benodistiikon oki dub ptik balugik, ye 
logolsos vodalisedi sdkol. 

Vods anik in konot pegebols (Lingl.; Deut.; IALA - iif defon) 
benosek success; Erfolg. 

cifamii under the leadership of; unter der Leitung von; sub le direction de. 
glosen tsetse fly; Tsetsefliege; musca tsetse, 
harbatiman vegetarian; Vegetarier, vegetariano. 

komuniikon oki ko to lower oneself to; sich gemein machen mit; abassar se a. 
kraal kraal; Krai. 

krigafanab prisoner of war; Kriegsgefangener, prisionero de guerra. 
magivafomiil magic formula, Zauberformel; formula magic, 
matabelan Matabele (popatribiit in Frikop sulirdalofirdik). 
pidanuludbl well-fed; wohlgenahrt; ben nutrite. 
reinel rainmaker; Regenmacher; incantator de pluvia. 
stoniman teetotaller; Abstinenzler; abstinente. 
tufen overfatigue; Ubermirdung; excesso de fatiga. 
vedukon to turn (sb./sth. into); (zu etw.) machen, transformar (a), 
veter cattle; Vieh; bestial. 



Gespik gudik 

Man amonitom su jevod vemo lunik a vemo magik. Beigolan alu- 
logom onis, e fino asakom kofiko monitane: Jevod at poselon-li 
seimupo bai pauns u bai mets?“ Monitan alopiotovom gobi jevoda ed 
asagom: „Nustepolos ini selidop at! Us odagetol nuni pevipol." 

(Se Volapukagased, 1958, num: 5) 


KORAKOT TEFti GASED YUNULA 

Atna reidans etuvons poki te bali in gased biiik: 

Pad: 47, setem 4id: ... dins modik a fredik —> ... dins modik a frediks. 




